पाएं अपने शहर की ताज़ा ख़बरें और फ्री ई-पेपरडाउनलोड करें
अलवर। नेहरु नगर एनईबी निवासी प्रकाश चंद पुत्र जगदीश प्रसाद ने एमआईए थाने में बैंक एकाउंट का पासवर्ड हैक कर चालीस हजार रुपये निकालने का मामला दर्ज कराया है। पुलिस में दर्ज रिपोर्ट में बताया कि हासन कर्नाटक निवासी अक्षिता, अर्जुन, मोहन एवं रहीम नाम के युवक ने पिछले महीने उनके एकाउंट का पासवर्ड हैक कर लिया था। इसके बाद चार बार में दस दस हजार करके खाते से 40 हजार रुपये निकाल लिए।
प्रकाश चंद के मुताबिक इस घटना के संबंध में उसी समय बैंक एवं पुलिस को सूचित कर दिया था, बावजूद इसके कहीं भी मामले की सुनवाई नहीं हो सकी। आखिरकार उन्होंने खुद बैंक से ट्रांजेक्शन डिटेल निकलवाया तो घटना की पुष्टि हुई। इसके बाद पुलिस ने भी मामला दर्ज कर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn